Det ble avholdt styremøter nr. 02-15 i Momarken-selskapene 26-02 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet

Godkjenning møtereferat.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 8.
* Banesjefen har vært 100% sykmeldt i 5 uker men er nå tilbake i 50 % stilling.
* Unionskampen. Det ble referert fra internt planleggingsmøte på Momarken 19-02.

Orienteringen ble tatt til etterretning.

Godkjenning av årsregnskap.

Årsregnskapet er gjort opp med et underskudd på kr 39.244.- etter uttak fra premiefond kr 150.000.-

Årsregnskapet ble enstemmig godkjent.

Regnskapsrapport pr januar.

En forenklet rapport ble utdelt på møtet og kommentert av daglig leder. Rapporten med kommentarer ble tatt til etterretning.

Forberedelse GF.

Administrasjonens forslag til serveringsopplegg og hedring av aktuelle personer og foreninger ble enstemmig bifalt av styret.

Eventuelt.

Styret ba om at selskapets pensjonsforsikringsordning settes på agendaen på neste styremøte.